Erasmus + en Tuluzo: por plej bonaj praktikoj en instruado
#000000
Akiri “plej bonajn praktikojn en instruado” kaj apliki ilin unuavice en esperanto-instruado, jen la celo kaj titolo de trejnado kiun instigis juna skipo da aktivuloj de ĈEJ (Ĉeka Esperanto-Junularo) kunlabore kun TEJO kaj pluraj lokaj organizaĵoj el Hispanio, Italio, Pollando kaj Francio.
#000001
Danke al tiu projekto, kiun financas Eŭrop-Unio pere de sia programo Erasmus+, 15 junuloj engaĝiĝis en internacian instruistan trejnadon kiu daŭros ĝis la somero 2018.
#000002
La projekto startis en Italio, kie okazis unua organiza renkontiĝo inter la partneraj organizoj por prepari la sekvajn trejnsesiojn. La trejnado mem ekis en Pollando, kun la unua trejnsesio dum la jarfina renkontiĝo JES. Dum pluraj tagoj, ĉirkaŭ 15 junuloj eklaboris sub la gvidado de du trejnistoj.
#000003
Nia amika asocio Esperanto-Kultur-Centro de Tuluzo estas unu el la partneroj engaĝitaj en tiu projekto. Por la dua trejnsesio, EKC invitis la partoprenantojn en Tuluzon ĝui samokaze la trejnadon kaj la paralele organizitan eventon SemEo (Semajno de Esperanto).
#000004
Okaze de tiu dua sesio, unu el la trejnistoj de Ins’Eo gvidis parton de la sesio (vd. foto). La tuta sesio tuŝis tre diversajn temojn kaj aspektojn de lingvoinstruado: kursoplanado, la KER, uzado de ludoj didaktikcele, komparo de lernolibroj, kreado de lernomaterialo, ktp... La partoprenantoj havis okazon gvidi mem preparitan provlecionon por kelkaj junuloj en rifuĝ-centro.
#000006
La tria kaj lasta sesio okazos en Slovakio dum SES. Ni aktivuloj de Ins’Eo, kies ĉefa celo estas diskonigi modernajn instrupraktikojn en Esperanto, kore dankas kaj gratulas la organzantojn pro tiu iniciato, esperante ke tiaj trejnadoj ripetiĝos en la estonteco.
#000007
Bonvenon sur la paĝaro de Ins’eo Ins'eo estas asocio kreita de kaj por Esperanto-instruistoj. Ĝi estas ilo por tiuj, kiuj volas disvolvi instruadon pli modernan kaj profesian.
#000008
Bonvenon sur la paĝaro de Ins’eo
#000009